गरुड़ को तो हुनमान जी ने विदा कर दिया और स्वयं उससे भी तीव्र गति से उड़कर गरुड़ से पहले ही द्वारका पहुँच गए. दरबार के द्वार पर सुदर्शन ने उन्हें रोक कर कहा, “बिना आज्ञा अंदर जाना मना है.” जब श्रीराम बुला रहे हों तो हनुमान जी विलंब सहन नहीं कर सकते. सुदर्शन को पकड़ा और मुँह में दबा लिया. अंदर गए, सिंहासन पर श्रीराम और सीता जी बैठे थे. हुनमान जी समझ गए. श्रीराम को प्रणाम किया और बोले, “प्रभु, आने में देर तो नहीं हुई?” साथ ही कहा, “प्रभु माँ कहाँ है? आपके पास आज यह कौन दासी बैठी है? सत्यभामा ने सुना तो लज्जित हुई, क्योंकि वे समझती थीं कि कृष्ण द्वारा पारिजात लाकर दिए जाने से वह सबसे सुंदर स्त्री बन गई है. सत्यभामा का घमंड चूर हो गया.